**APSTIPRINĀTS**

**Staņislava Broka Daugavpils Mūzikas vidusskolas**

**iepirkuma komisijas**

**2020. gada 3.novembra sēdē,**

**protokols Nr.1**

**IEPIRKUMA**

***„Staņislava Broka Daugavpils Mūzikas vidusskolas darbinieku veselības apdrošināšana”***

**NOLIKUMS**

Iepirkuma identifikācijas Nr. SBDMV 2020/1

Daugavpils

2020

# Vispārīgā informācija

* 1. **Iepirkuma nosaukums, identifikācijas numurs un iepirkuma procedūras veids:** iepirkums „ Staņislava Broka Daugavpils Mūzikas vidusskolas darbinieku veselības apdrošināšana”, iepirkuma identifikācijas Nr. SBDMV 2020/1 (turpmāk – iepirkums) saskaņā ar „Publisko iepirkumu likuma” 9.pantu.
	2. **Pasūtītāja nosaukums, adrese un citi rekvizīti.**

Staņislava Broka Daugavpils Mūzikas vidusskola (turpmāk - SBDMV)

Juridiskā adrese: Kandavas iela 2A, Daugavpils, LV-5401

Nodokļu maksātāja reģistrācijas Nr. 90000066001

Interneta adrese: [www.sbdmv.lv](http://www.sbdmv.lv)

* 1. **Pasūtītāja kontaktpersona:**

Iepirkuma komisijas noteiktā kontaktpersona: SBDMV sekretāre Lana Krilova (sbdmv@sbdmv.lv, tālr. 65407900).

* 1. Piegādātājs: Fiziskā vai juridiskā persona, šādu personu apvienība jebkurā to kombinācijā, kas piedāvā tirgū piegādāt preces vai sniegt pakalpojumus (turpmāk – Piegādātājs).
	2. Pretendents: Pretendents ir piegādātājs, kurš ir iesniedzis piedāvājumu (turpmāk – Pretendents).

# Informācija par iepirkuma priekšmetu

* 1. **Iepirkuma priekšmets**
		1. Staņislava Broka Daugavpils Mūzikas vidusskolas darbinieku veselības apdrošināšana, saskaņā ar tehnisko specifikāciju (Nolikuma pielikums Nr.2).
		2. Iepirkuma priekšmets nav sadalīts daļās.
	2. **Iepirkuma līguma izpildes laiks, vieta un apjoms.**
		1. Līgums stājas spēkā tā noslēgšanas dienā un ir spēkā 1 (vienu) gadu.
	3. Līguma izpildes vieta- Latvija
	4. **CPV klasifikators**

# [66512200-4](http://www.iub.gov.lv/iubcpv/parent/7987/clasif/main/) Veselības apdrošināšanas pakalpojumi.

# Piedāvājuma iesniegšanas vieta, datums, laiks un kārtība

* + 1. Piegādātājs piedāvājumu var iesniegt **līdz Iepirkumu uzraudzības biroja mājas lapā internetā paziņojumā “ Paziņojums par plānoto līgumu” norādītajam piedāvājuma iesniegšanas termiņam.**
		2. Piedāvājuma iesniegšanas vieta: Staņislava Broka Daugavpils Mūzikas vidusskola, Kandavas iela 2A, Daugavpils, LV-5401. Pasūtītāja darba laiks: 8:30līdz 17:00. vai nosūtot to uz šajā punktā minēto adresi pa pastu ierakstītā sūtījumā. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņa beigām.
		3. Piedāvājumi, kas Pasūtītājam tiks piegādāti vēlāk nekā Nolikuma 2.5.1. punktā noteiktajā termiņā, neatvērti tiks atdoti atpakaļ iesniedzējam.
	1. Piegādātājs pirms piedāvājumu iesniegšanas termiņa beigām rakstiski var grozīt vai atsaukt savu iesniegto piedāvājumu.
	2. Ja Piegādātājs ir savlaicīgi pieprasījis papildu informāciju, Pasūtītājs to sniedz pēc iespējas īsākā laika periodā. Informācijas pieprasīšanas savlaicīgums nozīmē paredzēt Pasūtītājam laiku atbildes sagatavošanai un Piegādātājam piedāvājuma sagatavošanai. Visi papildus jautājumi par iepirkumu, rakstveidā adresējami šī Nolikuma 1.3. minētajai kontaktpersonai līdz piedāvājuma iesniegšanas termiņa beigām.

# Prasības attiecībā uz piedāvājuma noformējumu un iesniegšanu

## Piedāvājums jāiesniedz slēgtā, apzīmogotā aploksnē/iepakojumā, uz kuras norāda:

|  |
| --- |
| Staņislava Broka Daugavpils Mūzikas vidusskolasiepirkumu komisijaiKandavas iela 2A, Daugavpils LV-5401Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pretendenta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Iepirkumam  „Staņislava Broka Daugavpils Mūzikas vidusskolas darbinieku veselības apdrošināšana”, iepirkuma identifikācijas SBDMV 2020/1Neatvērt pirms piedāvājumu atvēršanas sanāksmes |

* 1. Visiem piedāvājumā ietvertajiem materiāliem jābūt caurdurtiem, caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas, nesabojājot zīmoga nospiedumu uz auklu galu nostiprinājuma. Piedāvājuma lapām jābūt secīgi sanumurētām. Piedāvājuma aizmugurē jānorāda un ar Pretendentu pārstāvēt tiesīgās vai pilnvarotās personas parakstu jāapliecina piedāvājuma kopējais lapu skaits. Piedāvājumā ietvertie dokumenti jāsaliek ievērojot Nolikuma 3.4. punktā noteikto piedāvājuma secību. Piedāvājumam jāpievieno satura rādītājs. Uz piedāvājuma titullapas jābūt norādēm:
		1. Iepirkumam „Staņislava Broka Daugavpils Mūzikas vidusskolas darbinieku veselības apdrošināšana”, iepirkuma identifikācijas SBDMV 2020/1;
		2. Uz katras iepirkuma sadaļas titullapas jābūt konkrētās daļas nosaukumam;
		3. Pretendenta nosaukums, reģistrācijas numurs, adrese, tālruņa un faksa numurs, e–pasta adrese.
	2. Piedāvājumā iekļautajiem dokumentiem jābūt skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad Pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā.
	3. Piedāvājums sastāv no četrām daļām, kurās ietver Nolikumā noteiktos Pretendenta iesniedzamos dokumentus:
		1. Pretendenta pieteikums par piedalīšanos iepirkumā (atbilstoši Nolikuma 5.1. punktam un pielikumam Nr.1);
		2. Pretendentu atlases dokumenti (atbilstoši Nolikuma 5.2. punktam);
		3. Pretendenta tehniskais piedāvājums (atbilstoši Nolikuma 5.3. punktam un atbilstoši Tehniskai specifikācijai – Pielikums Nr. 2);
		4. Finanšu piedāvājums (atbilstoši Nolikuma 5.4. punktam un pielikumam Nr.3).
	4. Katrai piedāvājuma daļai jābūt atdalītai ar iesniedzamo dokumentu attiecīgās daļas virsrakstu (Nolikuma 3.4.1., 3.4.2., 3.4.3., 3.4.4.p.).
	5. Piedāvājuma dokumentiem ir jābūt noformētiem atbilstoši Ministru kabineta 04.09.2018. noteikumiem Nr. 558 „Dokumentu izstrādāšanas un noformēšanas kārtība”.
	6. Pretendents var iesniegt tikai vienu Piedāvājuma variantu.
	7. Pretendenta piedāvājuma dokumentus paraksta Pretendentu pārstāvēt tiesīga (atbilstoši ierakstiem komercreģistrā) vai Pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.
	8. Pretendents nevar savu piedāvājumu grozīt vai atsaukt pēc piedāvājuma iesniegšanas termiņa beigām.

# Prasības Pretendentu dalībai iepirkumā

* 1. Pretendents ir reģistrēts normatīvajos aktos noteiktajā kārtībā un tam ir tiesības sniegt veselības apdrošināšanas pakalpojumus Latvijas Republikas teritorijā.
	2. Pretendentam ir Finanšu un kapitāla tirgus komisijas izsniegta licence veselības apdrošināšanai vai līdzvērtīgs dokuments, kas apliecina tiesības sniegt veselības apdrošināšanas pakalpojumus Latvijas Republikā.
	3. Pretendentam jābūt vismaz divu gadu pieredzei veselības apdrošināšanas pakalpojumu sniegšanā.
	4. Attiecībā uz pretendentu, kuram būtu piešķiramas līguma slēgšanas tiesības, nepastāv Publisko iepirkumu likuma 9. panta astotā daļā noteiktie pretendentu izslēgšanas nosacījumi.
	5. Pretendents var balstīties uz trešo personu, tai skaitā apakšuzņēmēju, iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Ja pretendents balstās uz trešo personu, tai skaitā apakšuzņēmēju iespējām, tad pretendents pierāda, ka viņa rīcībā būs attiecīgie resursi, norādot visus tos apakšuzņēmējus, kuru katra sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, kā arī katram apakšuzņēmējam izpildei nododamo pakalpojumu līguma daļu.
	6. Pasūtītājs veic Pretendenta pārbaudi atbilstoši Publisko iepirkumu likuma 9.panta nosacījumiem.

# Iesniedzamie dokumenti

## Pretendenta pieteikums par piedalīšanos iepirkumā.

* + 1. Pretendentu pārstāvēt tiesīgās personas (atbilstoši ierakstiem komercreģistrā), tā pilnvarotās personas (pievienojot attiecīgu pilnvaru) vai personu grupas parakstīts pieteikums par gatavību piedalīties iepirkuma procedūrā un izpildīt Nolikumā noteiktās prasības saskaņā ar Pieteikuma formu (Nolikuma pielikums Nr.1).

## Pretendentu atlases dokumenti:

* + 1. Reģistrācijas faktu Pasūtītājs pārbauda Uzņēmumu reģistra mājas lapā [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv).
		2. Licences kopija, kas apliecina Pretendenta tiesības nodarboties ar veselības apdrošināšanu.
	1. **Pretendenta tehniskais piedāvājums.**
		1. Pretendenta tehniskajam piedāvājumam jāatbilst Nolikuma 2.pielikumā norādītajai tehniskajai specifikācijai.
	2. **Finanšu piedāvājums.**
		1. Finanšu piedāvājumu sagatavo un iesniedz, saskaņā ar finanšu piedāvājuma formu (Nolikuma pielikums Nr.3).
		2. Finanšu piedāvājumā cenu norāda *euro*.

# Piedāvājumu vērtēšana un izvēles kritēriji

* 1. Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sēdē;
	2. Iepirkuma komisija izvēlas piedāvājumu ar **viszemāko cenu** ar nosacījumu, ka Pretendents atbilst Nolikumā noteiktajām Pretendentu noformējuma, atlases/kvalifikācijas un tehniskā piedāvājuma prasībām, nav atzīts par nepamatoti lētu un piedāvājums atbilst Pasūtītāja finanšu iespējām
	3. Vispirms komisija izvērtē piedāvājumu noformējumu, saskaņā ar šā Nolikuma 3.punkta prasībām. Piedāvājumi, kas neatbilst nolikumā noteiktajām sagatavošanas un noformēšanas prasībām, tiek noraidīti gadījumā, ja neatbilstība var ietekmēt iepirkuma rezultātu;
	4. Pretendentu atbilstības un kvalifikācijas pārbaudes laikā komisija noskaidro pretendentu kompetenci un atbilstību nolikumā 4.punktā noteiktajām prasībām, kā arī vai ir iesniegti atbilstoši Nolikuma 5.punktā noteiktie dokumenti. Neatbilstošie pretendenti tiek izslēgti no turpmākas dalības iepirkumā;
	5. Pēc pretendentu kvalifikācijas pārbaudes komisija veic tehniskā piedāvājuma atbilstības pārbaudi. Tehniskā piedāvājuma atbilstības pārbaudē nosaka tehniskā piedāvājuma atbilstību nolikumā norādītajai Tehniskajai specifikācijai, kā arī tā atbilstību šā Nolikuma 5.3.punktam. Piedāvājumi, kas neatbilst Nolikumā norādītajām prasībām, tiek noraidīti;
	6. Pēc pretendentu tehnisko piedāvājumu atbilstības pārbaudes komisija vērtē finanšu piedāvājumus. Vērtējot finanšu piedāvājumus, komisijas pārbauda vai finanšu piedāvājums ir sagatavots atbilstoši Nolikuma 3.pielikumam;
	7. No piedāvājumiem, kuri ir atzīti par atbilstošiem piedāvājumu noformējuma pārbaudes, pretendentu atlases un piedāvājumu atbilstības pārbaudes laikā, iepirkumu komisija, saskaņā ar Nolikuma 6.2.punktu izvēlas piedāvājumu ar viszemāko cenu un pieņem lēmumu atzīt tā iesniedzēju par iepirkuma uzvarētāju.
	8. Pasūtītājs var pieņemt lēmumu par iepirkuma izbeigšanu bez līguma noslēgšanas, ja netiek iesniegti piedāvājumi vai iesniegtie piedāvājumi neatbilst Nolikuma, t.sk. tehniskajā specifikācijā noteiktajām prasībām, kā arī citos gadījumos saskaņā ar Publisko iepirkumu likumu.
1. **Aritmētisko kļūdu labošana un nepamatoti lēta piedāvājuma noteikšana**
	1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.
	2. Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo un par tām paziņo Pretendentam.
	3. Turpmākajā piedāvājumu vērtēšanā, iepirkuma komisija ņem vērā tikai šajā Nolikuma sadaļā noteiktajā kārtībā labotās kļūdas.
	4. Ja iepirkuma komisija pēc savas kompetences un zināšanām konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem.

### Ja, izvērtējot Pretendenta sniegto paskaidrojumu, iepirkuma komisija konstatē, ka Pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, komisija atzīst piedāvājumu par nepamatoti lētu un tālāk to neizskata.

# Izslēgšanas noteikuma pārbaude

* 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2. vai 4. punktā minēto apstākļu dēļ, Pasūtītājs:
		1. attiecībā uz Latvijā reģistrētu vai pastāvīgi dzīvojošu pretendentu un Publisko iepirkumu likuma 9.panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
			1. par Publisko iepirkumu likuma 9.panta astotās daļas 1. punktā minētajiem faktiem — no Uzņēmumu reģistra,
			2. par Publisko iepirkumu likuma 9.panta astotās daļas 2.punktā minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un Publisko iepirkumu likuma 9.panta astotās daļas 4. punktā minētās personas piekrišanu;
		2. attiecībā uz ārvalstī reģistrētu vai pastāvīgi dzīvojošu pretendentu un Publisko iepirkumu likuma 9.panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Publisko iepirkumu likuma 9.panta astotās daļas 4. punktā minēto personu neattiecas Publisko iepirkumu likuma 9.panta astotajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	2. Atkarībā no Nolikuma 8.1.1.2.punkta veiktās pārbaudes rezultātiem Pasūtītājs:
		1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Publisko iepirkumu likuma 9.panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai Publisko iepirkumu likuma 9.panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.
	3. Pretendents, lai apliecinātu, ka tam un Publisko iepirkumu likuma 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, šā panta desmitās daļas 2. punktā minētajā termiņā iesniedz:
		1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
		2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
		3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.
	4. Pēc Nolikuma 8.punktā minēto dokumentu pārbaudes un saņemšanas, iepirkuma komisija tos izvērtē un pieņem lēmumu par Pretendenta noteikšanu par uzvarētāju iepirkumā vai noraidīšanu.

# Iepirkuma līguma slēgšanas kārtība

* 1. Pasūtītājs, kura vajadzībām tiek veikts iepirkums, slēgs iepirkuma līgumu ar izraudzīto pretendentu, pamatojoties uz pretendenta iesniegto piedāvājumu un saskaņā ar nolikumā noteiktajām prasībām;
	2. Izraudzītais pretendents paraksta iepirkuma līgumu pasūtītāja noteiktajā termiņā, bet ne vēlāk kā 10 (desmit) darbdienu laikā pēc pasūtītāja pretendentam nosūtītā paziņojuma par iepirkuma rezultātiem, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai;
	3. Ja izraudzītais pretendents neparaksta līgumu pasūtītāja noteiktajā termiņā izraudzītā pretendenta vainas dēļ, iepirkuma komisija lemj par izraudzītā pretendenta piedāvājuma noraidīšanu.

# Nolikuma pielikumi

* 1. Pieteikuma forma par piedalīšanos iepirkumā – Pielikums Nr.1.
	2. Tehniskā specifikācija– Pielikums Nr.2.
	3. Finanšu piedāvājums- Pielikums Nr.3.

**Pielikums Nr.1**

iepirkumam „Staņislava Broka Daugavpils Mūzikas vidusskolas darbinieku veselības apdrošināšana”,

 identifikācijas numurs SBDMV 2020/1, nolikumam

**Pieteikums**

*iepirkumam „Staņislava Broka Daugavpils Mūzikas vidusskola darbinieku veselības apdrošināšana”,*

*identifikācijas numurs* SBDMV 2020/1

1. **Iesniedza:**

|  |  |
| --- | --- |
| **Pretendenta nosaukums** | **Rekvizīti**(juridiskā adrese, vienotais reģistrācijas numurs, nodokļu maksātāja reģistrācijas numurs, bankas rekvizīti) |
|  |  |

turpmāk – Pretendents.

1. **Kontaktpersona:**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fakss** |  |
| **E - pasta adrese** |  |

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_piedāvā veikt pakalpojumus saskaņā ar pretendenta iesniegto tehnisko piedāvājumu un finanšu piedāvājumu, kā arī iepirkuma „Staņislava Broka Daugavpils Mūzikas vidusskola darbinieku veselības apdrošināšana”, identifikācijas numurs SBDMV 2020/1, Nolikuma (t.sk., tehniskās specifikācijas) prasībām.

**Ar šī piedāvājuma iesniegšanu:**

* apņemamies ievērot visas Nolikumā izvirzītās prasības;
* apstiprinām, ka esam pilnībā iepazinušies ar Nolikuma dokumentiem un šajā piedāvājuma līgumcenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visa iepirkuma līguma darbības laikā;
* apliecinām, ka visas piedāvājumā sniegtās ziņas ir patiesas un mums ir vismaz divu gadu pieredze veselības apdrošināšanas pakalpojumu sniegšanā.

|  |  |
| --- | --- |
| Datums: | Paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

**Pielikums Nr.2**

iepirkumam „Staņislava Broka Daugavpils Mūzikas vidusskola darbinieku veselības apdrošināšana”,

 identifikācijas numurs SBDMV 2020/1 nolikumam

**Tehniskā specifikācija**

Tehniskajā specifikācijā noteiktās prasības ir obligātas un saistošas visiem Pretendentiem, kas iesniedz piedāvājumu. Pasūtītāja prasību neiekļaušana piedāvājumā vai to izpildes negarantēšana būs par pamatu Pretendenta izslēgšanai no dalības iepirkumā.

Gada apdrošinājuma summa 1 personai - ne mazāka kā, 2000,00 EUR, nesadalot apdrošināšanas summu starp ambulatoro un stacionāro ārstēšanu

|  |  |
| --- | --- |
| **Nr.p.k.** | **Tehniskā specifikācija** *(minimālās prasības)* |
| **1.** | **Apdrošināšanas pakalpojumu vispārīgie nosacījumi** |
| 1.1. | Par Pasūtītāja līdzekļiem paredzamais Pasūtītāja darbinieku – apdrošināmo personu (turpmāk – apdrošinātā persona) skaits ir **120** (viens simts divdesmit). |
| 1.2. | Polises darbības laiks – 12 (divpadsmit) mēneši.  |
| 1.3. | Polisei jābūt izmantojamai visā Latvijas Republikas teritorijā, nodrošinot tās darbību 24 (divdesmit četras) stundas diennaktī, arī brīvdienās un svētku dienās. |
| 1.4. | Pretendents nodrošina plašas līguma iestāžu (iestādes, ar kurām Pretendents ir noslēdzis sadarbības līgumus) izvēles iespējas visā Latvijas Republikas teritorijā. |
| 1.5. | Pretendents nodrošina aktuālas informācijas pieejamību apdrošinātajām personām par Pretendenta līguma iestāžu sarakstu. |
| 1.6. | Pretendents nodrošina katru apdrošināto personu ar individuālo veselības apdrošināšanas karti. Karte ir izgatavota no plastikāta. Kartes cena ir iekļauta polises cenā. Pretendentam jānodrošina iespēja apdrošinātai personai bezmaksas saņemt veselības kartes dublikātu gadījumā, ja tā tiek nozaudēta, nozagta vai sakarā ar uzvārda, vārda maiņu, bez papildus samaksas. |
| 1.7. | Pretendents nodrošina norēķinus par saņemtajiem pakalpojumiem Pretendenta līgumiestādēs, apdrošinātajai personai uzrādot individuālo veselības apdrošināšanas karti - vismaz par pacienta iemaksām. |
|
| 1.8. | Pretendents nodrošina katru apdrošināto personu ar detalizētu apdrošināšanas programmas aprakstu, ietverot precīzu neapmaksājamo pakalpojumu sarakstu. |
| 1.9. | Visiem apdrošināšanas programmā ietvertajiem pakalpojumiem jābūt pieejamiem pilnā apmērā, sākot ar nākamo dienu pēc Apdrošināšanas līguma noslēģšanas un visā tā darbības laikā. |
| 1.10. | Pretendents nodrošina apdrošinātajām personām iespēju iesniegt veselības apdrošināšanas atlīdzības pieteikumu elektroniski, izmantojot Pretendenta tīmekļa vietni vai e-pastu, ja norēķināties ar veselības apdrošināšanas karti apdrošinātajai personai nav iespējams, ja veselības aprūpes pakalpojums saņemts iestādē, ar kuruPretendents nav noslēdzis sadarbības līgumu. |
| 1.11. | Čekus par saņemtajiem pakalpojumiem, ja veselības aprūpes pakalpojums saņemts iestādē, ar kuru Pretendents nav noslēdzis sadarbības līgumu, apdrošinātājs pieņem visu polises darbības laiku, neatkarīgi no pakalpojuma saņemšanas brīža, un vēl 30 dienas pēc polises darbības beigām. |
| 1.12. | Pretendents nodrošina apdrošināšanas atlīdzības izmaksu apdrošinātajām personām par veselības aprūpes pakalpojumiem, kas saņemti iestādēs, ar kurām Pretendentam nav sadarbības līguma vai līguma iestādēs nav iekļauti Pretendenta apmaksāto pakalpojumu sarakstā, ne vēlāk kā 15 (piecpadsmit) dienu laikā pēc nepieciešamo dokumentu saņemšanas dienas. |
| 1.13. | Pretendents nodrošina iespēju Pasūtītājam veikt izmaiņas apdrošināto personu sarakstā ne retāk kā 1 (vienu) reizi mēnesī visā polises darbības laikā, izslēdzot no tā apdrošinātās personas un pievienojot jaunas apdrošinātās personas uz tādiem pašiem apdrošināšanas noteikumiem, saglabājot pilnu polises apdrošinājuma summu un limitus. |
| 1.14. | Iekļaujot jaunas apdrošināmās personas vai izslēdzot personas no apdrošināto personu saraksta, Pretendents nodrošina polises cenas aprēķinu proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas cena tiek noteikta kā 1/12 daļa no gada apdrošināšanas cenas).Aprēķinot polises cenas atlikumu par izslēgtajām apdrošinātajām personām, netiek ņemti vērā administratīvie izdevumi. |
| 1.15. | Pretendentam jānodrošina Pasūtītāja darbinieku ģimenes locekļiem (vīrs, sieva, bērni, vecāki) iespēja iegādāties par saviem līdzekļiem Tehniskajā specifikācijā minētos veselības apdrošināšanas pakalpojumus, ar tādu programmas segumu kā Pasūtītāja darbiniekiem. Ģimenes locekļu polises prēmijai var tikt piemērots koeficients ne vairāk kā 1,2. Apdrošināmo darbinieku skaitā ģimenes locekļi nav iekļauti. |
| 1.16. | Pretendentam jānodrošina filiāles darbība Daugavpilī piecas darba dienas kalendārās nedēļas ietvaros ar iespēju iesniegt apdrošinātā apmaksātos čekus un iespēju saņemt jebkura veida informāciju, kā arī veikt darbības, kas saistītas ar darbinieku veselības apdrošināšanu. |
| **2.** | **Apdrošināšanas pakalpojumi un apdrošinājuma limiti** |
| 2.1. | Pacienta iemaksa par ambulatoro un stacionāro palīdzību (tai skaitā, ārsta apmeklējums, ģimenes ārsta mājas vizīte, ārstēšanās dienas stacionārā, diagnostiskie izmeklējumi, maksa par dienas vai diennakts stacionārā pavadīto laiku) valsts noteiktās pacienta iemaksas pilnā apmērā, ieskaitot pacienta līdzmaksājumus (tai skaitā, līdzmaksājums par ķirurģisku operāciju), atbilstoši Latvijas Republikas normatīvajos aktos noteiktajam apjomam un kārtībai, kura ir spēkā apdrošināšanas līguma noslēgšanas dienā.Apdrošinājuma summa vienai apdrošinātajai personai visā apdrošināšanas periodā ne mazāk kā 600,00 EUR. |
|
| 2.2. | Ambulatorā maksas palīdzība (bez ģimenes ārsta norīkojuma, vismaz 3 (trīs) reizes mēnesī un neieskaitot pacienta iemaksas).Apdrošinājuma summa vienai apdrošinātajai personai visā apdrošināšanas periodā ne mazāk kā 600,00 EUR. |
|
| 2.3. | Stacionārā maksas palīdzība (tai skaitā, ārstēšana, operācijas un serviss stacionārā) pilnā apmērā (bez stacionēšanas gadījumu ierobežojuma un neieskaitot pacienta iemaksas).Apdrošinājuma summa vienai apdrošinātajai personai ne mazāk kā 600,00 EUR apdrošināšanas periodā katrā stacionēšanās gadījumā.  |
|
|
| **2.4.** | **Ambulatorā maksas palīdzība:** |
| 2.4.1. | Ģimenes ārsta maksas konsultācijas un maksas mājas vizītes ieskaitot transporta pakalpojumus.Apdrošinājuma summa ne mazāk kā 25,00 EUR par katru reizi. |
|
| 2.4.2. | Speciālistu konsultācijas (bez ģimenes ārsta norīkojuma, vismaz 3 (trīs) reizes mēnesī), tai skaitā, profesoru un docentu konsultācijas, un vismaz tādi speciālisti kā terapeits, ķirurgs, neiroķirurgs, traumatologs - ortopēds, vertebrologs, neirologs, urologs, ginekologs, dzemdību specialists, proktologs, endokrinologs, kardiologs, reimatologs, nefrologs, gastroenterologs, otolaringologs, oftalmologs, pulmonologs, dermatologs, onkologs, alergologs, rehabilitologs, algologs, hematologs, hepatologs, infektologs, imunologs, osteodensitometrijas, flebologs, arodveselības un arodslimību ārsts.Apdrošinājuma summa ne mazāk kā 35,00 EUR par katru reizi. |
|
| 2.4.3. | Laboratorijas pakalpojumi, paredzot plaša spektra laboratoriskos izmeklējumus ar ārsta nosūtījumu, tai skaitā pilna asins analīze, dzelzs, ferritīns, vitamīns B12, protrombīna komplekss, asins tecēšanas laiks, asins grupa(ABO), Rh-faktors, kopējais bilirubīns, frakcijas, ALAT, ASAT, urea, GGT, kreatinīns, ūrinskābe, kopējais holesterīns, ABL holesterīns, ZBL holesterīns, triglicerīdi, C-reaktīvais olbaltums, reimatoīdais faktors, glikoze, glikohemoglobīns, TSH, FT3, FT4, tireoglobulīns, AV pret tireoglobulīnu, HBs antigēns, antiHCV, anti Helicobacter pylori IgA un IgG, antivielu noteikšana pret ērču encefalītu,) kopējais olbaltums, albumīns, olbaltumu frakcijas, imūnglobulīni IgG (A, M), vitamīns D3,  urīna analīze, koprogramma, krēpu analīze, iztriepju izmeklēšana uz mikrofloru;  onkomarķieri. Apdrošinājuma summa/limits pilnā apmērā, bez skaita ierobežojuma. |
| 2.4.4. | Diagnostika, paredzot vismaz šādus diagnostikas pakalpojumus: elektrokardiogrāfija, ehokardiogrāfija, veloergometrija, orgānu un ķermeņa daļu rentgena izmeklējumi (tai skaitā, mamogrāfija un fluorogramma) ar un bez kontrastvielas, radionukleīdā diagnostika, ultrasonogrāfija (jebkurai ķermeņa daļai), asinsvadu sonogrāfiska un doplerogrāfiska izmeklēšana, audiogramma, fibrogastroduodenoskopija u.c. endoskopiskie izmeklējumi ar pacienta sedāciju endoskopijas laikā vai īslaicīgu anestēziju (tai skaitā, gastroskopija, kolonoskopija, kolposkopija u.c.) .Apdrošinājuma summa/limits pilnā apmērā, bez skaita ierobežojuma. |
|
| 2.4.5. | Dārgo tehnoloģiju diagnostika, paredzot vismaz šādus dārgo tehnoloģiju diagnostikas pakalpojumus: skaitļotājtomogrāfijas izmeklējumi ar vai bez kontrastvielas, magnētiskās rezonanses izmeklējumi ar un bez kontrastvielas, scintigrāfiskie izmeklējumi.Apdrošinājuma summa/limits pilnā apmērā, bez skaita ierobežojuma. |
|
| 2.4.6. | Manipulācijas, tai skaitā blokāde, epidurālā blokāde, biopsija, injekcijas, brūces apstrāde un pārsiešana, naga ablācija vai saknes rezekcija, ekscīzija, incīzija (furunkula, abscesa, hematomas), punkcijas, histoloģiskie izmeklējumi, izmežģījuma, lūzuma repozīcija, dzirdes pārbaude, redzes pārbaude, intravenoza katetra uzlikšana, acu plakstiņu masāža; asaru kanālu skalošana, svešķermeņa izņemšana no deguna; balsenes izmeklēšana, sēra korķu izņemšana, urīnpūšļa kateterizācija. Apdrošinājuma summa/limits pilnā apmērā, bez skaita ierobežojuma. |
|
| 2.4.7. | Personificētās medicīnas grāmatiņas (izziņas) |
| 2.4.8. | Obligātās profesionālās veselības pārbaudes (pēc darba devēja noteiktiem riska faktoriem un MK noteikumiem Nr.219 atbilstoši norādītajām prasībām) Apdrošinājuma summa/limits pilnā apmērā, bez skaita ierobežojuma. |
| 2.4.9. | Neatliekamā palīdzība - valsts un maksas medicīniskā palīdzība – Apdrošinājuma summa/limits pilnā apmērā, bez skaita ierobežojuma. |
| 2.4.10. | Neatliekamās medicīniskās palīdzības sniegšanu stacionāro ārstniecības iestāžu uzņemšanas nodaļās, ja persona netiek stacionēta, un steidzamās medicīniskās palīdzības punktos.Apdrošinājuma summa/limits pilnā apmērā, bez skaita ierobežojuma. |
| **2.5.** | **Stacionārā maksas palīdzība:** |
| 2.5.1. | Apdrošināšana ietver maksu par katru diennakts vai dienas stacionārā pavadīto dienu. |
| 2.5.2. | Ārstēšanās paaugstināta servisa apstākļos, ja tādus nodrošina ārstniecības iestāde. |
| 2.5.3. | Speciālistu, tai skaitā profesoru un docentu konsultācijas. |
| 2.5.4. | Diagnostiska, dārgo tehnoloģiju diagnostika, laboratoriskie un instrumentālie izmeklējumi. |
| 2.5.5. | Ārstnieciskās manipulācijas.  |
| 2.5.6. | Plānveida un maksas operācijas, t.sk. lāzera operācijas. |
| **2.6.** | **Papildpakalpojumi (bez papildu maksas):** |
| 2.6.1. | Jebkura veida vakcinācija vai revakcinācija.Apdrošinājuma summa/limits pilnā apmērā, bez skaita ierobežojuma. |
|  |  |
| 2.6.2. | Ambulatorā rehabilitācija, ieskaitot ārstniecisko masāžu vai manuālo terapiju, ārstniecisko vingrošanu, fizikālās terapijas procedūras, bez skaita vai citiem ierobežojuma.Apdrošinājuma summa visā apdrošināšanas darbības laikā ne mazāk kā 100,00 EUR. |
|

**Tehniskajā piedāvājumā jāiekļauj sekojoša informācija un jāpievieno šādi dokumenti:**

1. Līguma organizāciju saraksts;
2. Norēķinu kārtības apraksts par pakalpojumiem, kas saņemti ārpus Pretendenta līguma organizācijām.

**Pielikums Nr.3**

iepirkumam „Staņislava Broka Daugavpils Mūzikas vidusskola darbinieku veselības apdrošināšana”,

 identifikācijas numurs SBDMV 2020/1, nolikumam

**Finanšu piedāvājums**

Pretendents, *nosaukums*, tā *amats, vārds uzvārds* personā, kurš (-a) darbojas pamatojoties uz *statūtiem/pilnvaras*, piedāvā sniegt pakalpojumus, saskaņā ar iepirkuma „Staņislava Broka Daugavpils Mūzikas vidusskola darbinieku veselības apdrošināšana”, identifikācijas numurs SBDMV 2020/1, Nolikuma (t.sk., tehniskās specifikācijas) prasībām.

**Pretendenta finanšu piedāvājums ir šāds:**

|  |  |  |
| --- | --- | --- |
| **Nr.****p.k.** |  | **Summa EUR bez PVN (cipariem, vārdiem)** |
| **1.**  | **Veselības apdrošināšanas polises cena 1 darbiniekam** **(atbilstoši Tehniskajā specifikācijā noteiktajai apdrošināšanas programmai)** |  |

Iepazinušies ar nolikumu, mēs, apakšā parakstījušies, piedāvājam apdrošināt Staņislava Broka Daugavpils Mūzikas vidusskola darbinieku veselību, saskaņā ar Nolikuma „Staņislava Broka Daugavpils Mūzikas vidusskola darbinieku veselības apdrošināšana”, identifikācijas numurs SBDMV 2020/1 prasībām par kopējo līguma summu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kopējā piedāvātā līgumcena **EUR** (bez PVN) skaitļos un vārdos)

|  |  |
| --- | --- |
| Datums: | Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

1. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā piedāvājumam obligāti jāpievieno pilnvara). [↑](#footnote-ref-1)
2. 3Finanšu piedāvājumu paraksta Pretendentu pārstāvēt tiesīga persona vai pilnvarota persona (šādā gadījumā piedāvājumam obligāti jāpievieno pilnvara). [↑](#footnote-ref-2)